কৌশলের প্রশ্ন আসবেই, কারন কোনো চটজলদি সমাধান নেই এই ফ্যাসিবাদের বিপদের থেকে। ফ্যাসিবাদের প্রকৃত মোকাবিলা তখনি করা সম্ভব যখন সামাজিক ন্যায়ের প্রতি বিশ্বস্ত আন্দোলন গড়ে তোলা সম্ভব। একটা নয় একাধিক, এক জায়গায় নয় দেশের প্রতিটি কোনায়। এখনো অবধি যার বিস্তৃতি খুবই অল্প জায়গায়। যে মানসিক তাগিদ নিয়ে গেরুয়া পতাকা ওড়ায় সঙ্ঘ পরিবার, খাকি জামা-খাকি হাফ প্যান্ট পরে রোজ সকালে কুচকাওয়াজ করে তার চেয়ে অনেক বেশি মানসিক তাগিদ নিয়ে গড়ে তুলতে হবে সংগঠন, আন্দোলন। দায়ীত্বটা বিপ্লবী কমিউনিষ্টদেরই নিতে হবে। যেমন নিয়েছিল সোভিয়েত রাশিয়া ও চীন ১৯৪০ এর দশকে। বিশ্ব জনতাকে ফ্যাসিবাদ বিরোধী সংগ্রামের পথ দেখিয়েছিল এই দুই দেশের বিপ্লবী কমিউনিষ্টরাই।